laion/Wikipedia-Exotic huggingface dataset:
ביטוי משוכל

ביטוי משׂוּכָּל ("משוכל" פירושו מוצלב או מהופך) הוא שיבוש מכוּון או לא מכוון באיות והגיית מילים, צירופים או משפטים. שימוש בביטויים משוכלים נעשה לרוב כשעשוע לשוני. באנגלית תופעה זו מכונה סְפּוּנריזם (spoonerism), על שמו של ויליאם ארצ'יבלד ספונר, מרצה בכיר באוניברסיטת אוקספורד, ששמו יצא לפניו כנוטה להרבות בביטויים משוכלים. השם האנגלי לתופעה מרמז על ייחוסה לספונר, אך אין בכך ממש. בהיסטוריה מתועדות תופעות של שיבושי לשון עוד מהמאה השתים-עשרה. ב-1662 השתמש בהן הסופר הרנסאנסי הנרי פיצ'אם. במאה ה-19 התפשטה התופעה, והשימוש בה הפך מקובל כסוג של הומור חברתי. ההיסטוריונים והבלשנים חלוקים באשר לשאלה מתי – ומדוע – החלה התופעה לצבור תאוצה. מסופר שגם נשיא ארצות הברית אברהם לינקולן השתמש בביטויים משוכלים לשעשוע והומור. ויליאם ספונר, שהיה איש מוערך בסביבתו, עורר גיחוך כשהשתמש לעיתים בשיבושי לשון. אך ביטויים רבים שנקשרו לשמו אינם שיבושים שהוא המציא, וודאי שייחוס התפשטות התופעה לספונר אינו נכון. הסטודנטים של אוניברסיטת אוקספורד השתעשעו בהמצאת שיבושים שונים בעקבות ספונר, וכך פשטה התופעה גם מחוץ לכותלי האוניברסיטה. כשסטודנטים ביקשו שירצה על נושא מסוים היה נוהג לעיתים להגיב: "אתם לא רוצים הרצאה, אלא לשמוע שוב שיבושי לשון שלי". מכל מקום, הפרסום שלפיו ספונר הוא האחראי להתפשטות התופעה אינו נכון, וספונר עצמו התנער מכך. במקרים רבים הביטוי המשוכל הוא אנגרמה: גתר המישרים (גשר המיתרים), חתלה עלי קפצולה (קפצה עלי חתולה), דקה חכה (חכה דקה), המנהלה למכלל (המכללה למינהל), מדלקה צלומה (מצלמה דלוקה). ילקוט הכזבים מייחס לבני מהרשק את הקריאה לנהג "פִֿיל סְפּוּד!" (שיבוש של "פוּל ספּיד", ביטוי באנגלית שמשמעותו "סע במלוא המהירות"). התופעה זכתה לפופולריות בעברית בעקבות המערכון של שייקה אופיר מראשית שנות השישים "בלבולי לשון", ובו נשמעו דוגמאות, בהן: "זָרַח מִפִּרְכוֹנִי" (שיבוש של "פָּרַח מִזִּכְרוֹנִי"), "שְׁבוּרִית זְכוּכָה" (שיבוש של "זְכוּכִית שְׁבוּרָה"), "צוֹכָה וּבוֹחקֶת" (שיבוש של "בּוֹכָה וְצוֹחֶקֶת"), "הַפִילְמֹרֶת הַתִּזְהַרְמוֹנִית" (התזמורת הפילהרמונית), יוזנן חראי, "חֲצִי גּוּם עָרוּף" (שיבוש של "חֲצִי גּוּף ערום") ו"סיכונים מסובבים" (שיבוש של "סיבובים מסוכנים"). גם שמה של להקת היפ הופ ישראלי הדג נחש הוא ביטוי משוכל של "נהג חדש". שיכול עיצורים רוביק רוזנטל, הלקסיקון של חיים, הוצאת כתר, עמ' 234 והלאה נחמן גרשונוביץ, ספונריזם – תופעת ה'שבורית זכוכה' באתר "ספרא וסייפא 5.0" רוביק רוזנטל‏, המשוכלים, באתר "הזירה הלשונית", 18 במרץ 2016 מידע ודוגמאות משפות שונות, באתר Nation Master (באנגלית) מידע על התופעה והתפשטותה, באתר Straight Dope (באנגלית) ביטוי משוכל, באתר אנציקלופדיה בריטניקה (באנגלית) ראו בוויקימילון נחמן גרשונוביץ, ספונריזם - תופעת ה'שבורית זכוכה' באתר "ספרא וסייפא 2.0" רוביק רוזנטל, איירבול נוראי: על שפת הכדורסל, באתר nrg‏, 21 במאי 2009
שפרינצק

האם התכוונתם ל... אדיב שפרינצק – מדען, מומחה לאיכות הסביבה אהוד שפרינצק – פרופסור למדע המדינה באוניברסיטה העברית, דיקן ומייסד בית הספר "לאודר" לממשל במרכז הבינתחומי הרצליה, מומחה לטרור, פוליטיקה קיצונית והימין הרדיקלי בישראל דן שפרינצק – כלכלן ומחבר ספר על פנסיה יאיר שפרינצק – כימאי ופוליטיקאי ישראלי, חבר הכנסת מטעם מפלגת מולדת בכנסת ה-12 יוסף שפרינצק – פעיל ציוני ויושב ראש הכנסת הראשון; כיהן כנשיא המדינה בפועל כמחליפו של חיים ויצמן בשנים 1951–1952 מוסדות ומקומות על שם יוסף שפרינצק: קריית שפרינצק בחיפה שכונת שפרינצק באור יהודה בניין שפרינצק – בניין כיתות מרכזי בקמפוס גבעת רם של האוניברסיטה העברית בירושלים בית שפרינצק – בית הבראה בנצרת
זנב סוס

האם התכוונתם ל... זנב סוס (תסרוקת) – תסרוקת שבה חלק, רוב או כל השיער משוך הרחק מהפנים ואסוף בגומיה או באמצעי דומה כך שהשיער תלוי בחופשיות מנקודה זו. מכונה גם "קוקו". זנב של סוס- הוא איבר של סוס הנמשך מאחורי גופו בהמשך לעמוד השדרה. זנב סוס (אנטומיה) – כינוי למבנה הקיים אצל רוב החוליתנים בחלקו האחרון של עמוד השדרה. תסמונת זנב הסוס – מצב נוירולוגי המאופיין באובדן הפעילות של שורשי עצבים בתעלה השדרתית.
ויליאם ארצ'יבלד ספונר

ויליאם ארצ'יבלד ספונר (באנגלית: Wiliam Archibald Spooner;‏ 22 ביולי 1844 – 29 באוגוסט 1930) היה מורה, מרצה וכומר בריטי. הוא כיהן כראש פקולטה באוניברסיטת אוקספורד. ספונר מפורסם בטעות כאיש האחראי להתפשטות תופעת השימוש בביטוי משוכל, תופעה הקרויה ספונריזם, על שמו. ספונר למד בצעירותו בבית הספר אוסווסטרי. בהמשך למד במכללת אוקספורד לתואר ראשון והוא נשאר באוניברסיטת אוקספורד ליותר משישים שנה, במהלכם שימש כחבר (1867), מרצה (1868), מורה (1869) ראש הפקולטה (1876–1889) וכמפקח על לימודי היסטוריה עתיקה, תאולוגיה ופילוסופיה באוניברסיטה. ההיסטוריון הבריטי ארנולד טוינבי מתאר את ספונר כ"איש דמוי-עכבר אך אמיץ כאריה". בירחון "Beaderws Digest" הוא מתואר כ"לבקן נמוך קומה בעל פנים ורודות, קצר-רואי, בעל ראש גדול יחסית לגופו הקטן, ואופיו ידידותי ומסביר פנים". בנוסף להיותו איש אקדמיה, ספונר היה גם כומר מוסמך מטעם הכנסייה האנגליקנית. ערך מורחב – ביטוי משוכל ביטוי משוכל הוא שיבוש מכוון או לא מכוון באיות והגיית מילים, צירופים או משפטים. באנגלית מכונה תופעה זו ספונריזם (Spoonerism), על שמו של ספונר, ששמו יצא לפניו כנוטה לשימוש רב בביטויים משוכלים. ספונר, שהיה איש מוערך בסביבתו, עורר גיחוך כשהשתמש לעיתים בשיבושי לשון. אך ביטויים רבים שנקשרו לשמו אינם שיבושים שהוא המציא, וודאי שייחוס התפשטות התופעה לספונר שגוי. הסטודנטים של אוניברסיטת אוקספורד השתעשעו בהמצאת שיבושים שונים בעקבות ספונר, וכך פשטה התופעה גם מחוץ לכותלי האוניברסיטה. כשסטודנטים ביקשו שירצה על נושא מסוים היה נוהג לעיתים להגיב "אתם לא רוצים הרצאה אלא לשמוע שוב שיבושי לשון שלי". מכל מקום, הפרסום שלפיו ספונר הוא האחראי על התפשטות התופעה אינו נכון, וספונר עצמו התנער מכך. מדיה וקבצים בנושא ויליאם ארצ'יבלד ספונר בוויקישיתוף גיליון פברואר 1995 ראו בוויקימילון ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
אוניברסיטת טור ורגטה של רומא

אוניברסיטת טור ורגטה של רומא (באיטלקית: Università degli Studi di Roma Tor Vergata) היא אוניברסיטה ציבורית הממוקמת ברומא, איטליה והוקמה ב-1982. בית חולים של האוניברסיטה נחשב בין הטובים בעיר ומהווה מרכז מחקר חשוב באיטליה. בית ספר לכלכלה בית ספר להנדסה בית ספר למדעי הרוח, אומנויות ומדעי החברה בית ספר למשפטים בית ספר לרפואה וניתוח בית ספר למדעים מדיה וקבצים בנושא אוניברסיטת טור ורגטה של רומא בוויקישיתוף אתר האינטרנט הרשמי של אוניברסיטת טור ורגטה של רומא (באיטלקית ובאנגלית) אוניברסיטת טור ורגטה של רומא, ברשת החברתית פייסבוק אוניברסיטת טור ורגטה של רומא, ברשת החברתית אקס (טוויטר) ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
כנסיית גאורגיוס הקדוש

כנסיית גאורגיוס הקדוש ביפו (בשמה הערבי אל-ח'דר או מאר ג'יריס) היא כנסייה יוונית אורתודוקסית שנבנתה בשנת 1871. מתחם הכנסייה נמצא ברחוב רחוב לואי פסטר 1-5. מתחם הכנסייה משתרע מ גבעת אנדרומידה לכיוון מערב כמעט עד מול הנמל ובית מיומנה. זוהי כנסייתה של הקהילה היוונית אורתודוקסית הערבית הוותיקה של יפו. הכנסייה נבנתה על קרקע בית הקברות של הקהילה, שהייתה שייכת לפטריארכיה היוונית אורתודוקסית, מעל שרידיה של כנסייה ישנה. הקרקע הועברה לרשות "העמותה היוונית אורתודוקסית לצדקה" שהוקמה בשנת 1879 במטרה להבטיח את ניהולם ואת אחזקתם של הכנסייה ושל מוסדות הקהילה. פעילות זאת מומנה מתוך הכספים שהעמותה קיבלה מהשכרת החנויות בשוק היווני א-דיר (שוק המנזר) שהקימה ממזרח למתחם שעון. הכנסייה שוכנת במבנה דו מפלסי בעל גג רעפים משופע. בפינה הדרום מזרחית של המבנה הוקם מגדל פעמונים שגובהו כ-15 מטר. החלל הפנימי של הכנסייה מאורגן על פי התוכנית האדריכלית של הכנסיות הביזנטיות הקדומות. הוא כולל נרתקס (מבואה) ספינה (חלל התווך) ושלושה אפסידים. בהתאם לסגנון היווני האורתודוקסי המסורתי, המזבח מופרד מהספינה באמצעות איקונוקסטזיס, קירות הספינה מעוטרים באיקונות עתיקות, בסצנות מהברית החדשה ובתבליטים של הקדוש גאורגיוס. החלל מואר על ידי נברשות התלויות מהתקרה. אור נוסף חודר מבעד לחלונות מעוטרים בוויטרז' הנמצאים בשני המפלסים. כנסיית מאר מיכאל מדיה וקבצים בנושא כנסיית גאורגיוס הקדוש בוויקישיתוף יפו, מתחם הכנסייה האורתודוכסית ג'ורג' הקדוש, באתר עמירם במשעולי ישראל, ‏2020-06-16 יפו, האגודה האורתודוכסית לצדקה ומתחמיה, באתר עמירם במשעולי ישראל, ‏2020-06-19 tsur, כנסיות ביפו, באתר shezaf.net, ‏2007-06-17
מחולל תבנית מרכזי

מחולל תבנית מרכזי (באנגלית: Central pattern generator; בראשי תיבות: CPG) הוא רשת עצבית המסוגלת לייצר תנועה תבניתית בלי לקבל קלט מהעולם החיצון או פקודה מהמוח הגבוה. דוגמה לכך היא בפעולת ההליכה שאמנם מתחילה מפקודה רצונית אך יכולה להמשיך לבד ללא צורך במודעות אליה. הסבר על אופן פעילות מחולל תבנית מרכזי ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
מיונג-וה צ'ונג

ארצות הברית זהו שם קוריאני; שם המשפחה הוא צונג. מיונג-וה צ'ונג (באנגלית: Myung-wha Chung; הנגול: 정명화; ‏נולדה ב־19 במרץ 1944) היא צ'לנית דרום קוריאנית ידועת-שם. מיונג-וה צ'ונג נולדה בסיאול, קוריאה הדרומית למשפחה מוזיקלית מאוד. אחותה הצעירה היא הכנרת קיונג-וה צ'ונג, ואחיה הצעיר הוא הפסנתרן והמנצח מיונג-וון צ'ונג. מיונג-וה סיימה את לימודיה התיכוניים בבית הספר לאמנויות בסיאול והופיעה לראשונה עם הפילהרמונית של סיאול, לפני שיצאה להמשיך את לימודיה בארצות הברית, כתלמידתו של ליאונרד רוז בבית הספר למוזיקה ג'וליארד בניו יורק, בשנים 65–1961. לאחר מכן למדה אצל גרגור פיאטיגורסקי באוניברסיטת דרום קליפורניה בלוס אנג'לס, בשנים 68–1965. קונצרט הבכורה שלה בארצות הברית התקיים בסן פרנסיסקו בשנת 1969 ובאירופה הופיעה לראשונה בספולטו שבאיטליה בשנת 1969. באותה שנה גם הוזמנה לנגן בבית הלבן בוושינגטון. בשנת 1971 זכתה בשווייץ בתחרות המוזיקה הבינלאומית בז'נבה במדור הצ'לו. לצד הקריירה הבינלאומית שלה כסולנית קונצרטים, המנגנת עם גדולי המנצחים בעולם ועם תזמורות מן השורה הראשונה, מיונג-וה מנגנת גם מוזיקה קאמרית עם אחיה ואחותה בשלישיית צ'ונג. הצ'לו שלה הוא הסטרדיוואריוס "בראגה" משנת 1731. צ'ונג היא פרופסור לצ'לו במאנס קולג' למוזיקה בניו יורק וראש הפקולטה לצ'לו במכון הקוריאני הלאומי לאמנויות בסיאול. אות הוקרה מטעם התזמורת הסימפונית של סן פרנסיסקו, 1967 פרס ראשון (צ'לו) בתחרות המוזיקה הבינלאומית בז'נבה, 1971 אות הכבוד הלאומי להצטיינות תרבותית, קוריאה הדרומית, 1992 אות הוקרה על הצטיינות לשנת 2000 ("על תרומה יוצאת דופן לחברה האמריקאית בתחום המוזיקה"), לשכת המסחר של אסיה בארצות הברית) מיונג-וה צ'ונג מקליטה לחברות חשובות בתחום המוזיקה הקלאסית, הן כסולנית והן עם שלישיית צ'ונג. מבחר מהקלטותיה כולל: בטהובן - שלישיות פסנתר (EMI, 1994, הפצה חוזרת 2007) בטהובן - שלישיית הארכידוכס (דויטשה גרמופון, 1998) ברהמס/מנדלסון - שלישיות פסנתר (דקה, 1995) צ'ייקובסקי - וריאציות רוקוקו, עם הפילהרמונית של לוס אנג'לס בניצוח שארל דיטואה. (דקה, SXL 6955 411 210-1) שגרירת רצון טוב לתוכנית האו"ם לפיקוח על סמים (UNDCP), מינוי מ-1992 שגרירת רצון טוב ליוניצ"ף בקוריאה נציגה מיוחדת מטעם עיריית סיאול מיונג-וה צ'ונג, באתר MusicBrainz (באנגלית) מיונג-וה צ'ונג, באתר Discogs (באנגלית) Myung-wha Chung biography, 3rd Busan Music Festival Program
כנסיית מאר מיכאל

כנסיית מאר מיכאל (או סן מישל) היא כנסייה יוונית אורתודוקסית השוכנת ברחוב נתיב המזלות מספר 8 ביפו העתיקה. הכנסייה ממוקמת מעל נמל יפו ומאחורי כנסיית פטרוס הקדוש הקתולית. הכנסייה סגורה בימי חול, והיא פועלת רק בסופי שבוע, מועד בו מתקיימות בה מיסות ברוסית וברומנית ונערכים בה אירועים שונים. הכנסייה מעוטרת בשפע של איקונות, פסיפסי זכוכית של שמונת המלאכים וציורי הקיר המתארים סיפורים מהברית החדשה ואתרי קודש ברחבי הארץ, היא פעלה מאז התקופה הביזנטית, אך נהרסה ונחרבה כמה פעמים. הכנסייה שנבנתה במאה ה-17, נחרבה ב-1963 בשרפה. לאחר שעמדה בהריסותיה במשך 30 שנה, נבנתה מחדש ונחנכה ב-1994. כנסיית גאורגיוס הקדוש מדיה וקבצים בנושא כנסיית מאר מיכאל בוויקישיתוף הסבר של יסכה הרני על הכנסייה, יוטיוב, 10 בינואר 2015. אילן שחורי, סיורי ראש השנה הנוצרים ביפו. הקתולי ב-25 בינואר והארתודוכסי ב-7 בינואר, באתר תל אביב שלי כנסיית מאר מיכאל (סן מישל), באתר בתים מבפנים - תל אביב-יפו, 19–21 בספטמבר 2019 ערך זה הוא קצרמר בנושא כנסיות ובנושא תל אביב-יפו. אתם מוזמנים לתרום לוויקיפדיה ולהרחיב אותו.
מנזר אנטוניוס הקדוש

האם התכוונתם ל... מנזר אנטוניוס הקדוש (מרוני) – מנזר מרוני ביפו מנזר אנטוניוס הקדוש (קופטי) – מנזר קופטי ביפו כנסיית אנטוניוס הקדוש – כנסייה קתולית ביפו מנזר דיר אנטוניוס – מנזר קופטי בירושלים
מנזר אנטוניוס הקדוש (מרוני)

מנזר אנטוניוס הקדוש הוא מנזר מרוני השוכן ברחוב דולפין 22 שבשכונת עג'מי ביפו. המנזר והכנסייה שבו הוקמו בשנת 1904 על ידי סוחר מרוני אמיד, לאחר שהמרונים עזבו את העיר העתיקה של יפו, והכנסייה ומבני הדת האחרים שהיו ברשותם שם נהרסו. הכניסה לכנסייה פונה לכיוון מזרח ומעליה קבועים שלושה חלונות מוארכים וחלון עגול נוסף. המבנה צבוע בלבן ומשובצות בו לבנים חומות עשויות כורכר. מעל לכניסה מתנשא מגדל פעמונים בן שתי קומות, שבראשו צלב. מימין למבנה שוכן מוסך המשמש כחדר הארחה. במקום שני נזירים הדואגים גם לאחזקת הארכיון שבו. מדיה וקבצים בנושא מנזר אנטוניוס הקדוש בוויקישיתוף ערך זה הוא קצרמר בנושא נצרות. אתם מוזמנים לתרום לוויקיפדיה ולהרחיב אותו.
אוניברסיטת מצ'רטה

אוניברסיטת מצ'רטה (באיטלקית: Università degli Studi di Macerata) היא אוניברסיטה הממוקמת במצ'רטה שבאיטליה והוקמה ב-1290. באוניברסיטה ישנן 7 פקולטות: פקולטה למורשת תרבותית פקולטה לכלכלה פקולטה למדעי התקשורת פקולטה לחינוך פקולטה למשפטים פקולטה לספרות ופילוסופיה פקולטה למדע המדינה מדיה וקבצים בנושא אוניברסיטת מצ'רטה בוויקישיתוף אתר האינטרנט הרשמי של אוניברסיטת מצ'רטה (באיטלקית, באנגלית, בספרדית, ברוסית ובצרפתית) אוניברסיטת מצ'רטה, ברשת החברתית פייסבוק אוניברסיטת מצ'רטה, ברשת החברתית אקס (טוויטר) אוניברסיטת מצ'רטה, ברשת החברתית אינסטגרם אתר אוניברסיטת מצ'רטה (באיטלקית) רשת הסטודנטים של מצ'רטה (באיטלקית) ערך זה הוא קצרמר בנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
אוניברסיטת סלנטו

אוניברסיטת סלנטו (באיטלקית: Università del Salento; עד 2007: Università degli Studi di Lecce) היא אוניברסיטה הממוקמת בלצ'ה (Lecce) שבאיטליה והוקמה ב-1955. אוניברסיטת סלנטו החלה את פעילותה בשנת הלימודים 56–1955 ועברה לרשות הממשלה בשנת הלימודים 1967/68. האוניברסיטה היא האוניברסיטה החמישית הכי מובילה באיטליה. בשנת 2015, הייתה האוניברסיטה מדורגת ב-275 האוניברסיטאות הכי מובילות בעולם, אך ב-2018, הייתה בין המקומות 501–600. האוניברסיטה הוקמה ב-1955. השיעורים הראשונים באוניברסיטה התקיימו ב-22 בנובמבר 1955. כשהוקמה האוניברסיטה, הייתה בה רק פקולטה אחת, הפקולטה לספרות. הרקטור הראשון של האוניברסיטה היה ג'וזפה קודאצ'י פיזנלי, והוא היה הרקטור במשך עשרים שנה. ב-1957, נחנכה גם הפקולטה למדעי הרוח, ובשנים 1967–68 נחנכה הפקולטה השלישית, למתמטיקה, פיזיקה ומדעי הטבע. בשנת 1987, נחנכה הפקולטה לכלכלה ובנקאות, שהפכה לאחר מספר שנים לפקולטה לכלכלה. בשנת הלימודים 1990–91 נחנכה הפקולטה לכלכלה. ב-1998 נחנכה הפקולטה למשפטים. הפקולטה לרפואה וכירורגיה נחנכה בשנת 2021. האוניברסיטה מחולקת ל-9 פקולטות: פקולטה לכלכלה פקולטה להנדסה פקולטה למדעי הרוח ואומנויות פקולטה למשפטים פקולטה לשפות זרות וספרות פקולטה למורשת לאומית פקולטה למתמטיקה, פיזיקה ומדעי הטבע פקולטה לחינוך פקולטה לרפואה וכירורגיה עד 2021, 10 אנשים כיהנו בתור הרקטורים של האוניברסיטה (כולל הרקטור הנוכחי). אתר האינטרנט הרשמי של אוניברסיטת סלנטו (באיטלקית) אתר האינטרנט הרשמי של אוניברסיטת סלנטו (באיטלקית) אוניברסיטת סלנטו, ברשת החברתית פייסבוק אוניברסיטת סלנטו, ברשת החברתית אקס (טוויטר) אוניברסיטת סלנטו, ברשת החברתית אינסטגרם University of Salento Website University of Salento, Times Higher Education (THE), ‏2021-01-20 (באנגלית)
ברטי

האם התכוונתם ל... אברהם (ברטי) דיסקין – מדען מדינה ישראלי אשלי ברטי – טניסאית אוסטרלית בילי בארטי (Barty) – שחקן קולנוע אמריקני ניקולה ברטי (Berti) – כדורגלן איטלקי שלווה ברטי – זמרת ישראלית
החומר השחור

החומר השחור (בלטינית substantia nigra - ‏SN) הוא גרעין בסיס במוח האמצעי (מזאנצפלון) המשפיע על התנהגויות כמו התמכרות, חיזוק ותנועה. החומר נראה שחור עקב כמות גבוהה של מלנין בנוירונים הדופמינרגים. החומר השחור מכיל תאי עצב המשחררים דופאמין לתוך הגרעין הזנבי והפוטמן, השייכים לגרעיני הבסיס. החומר השחור מחולק לשני חלקים המפרישים נוירוטרנסמיטורים שונים באזורים שונים: פארס קומפקטה (pars compacta), המפריש דופמין בעיקר בסטריאטום ופארס רטיקולטה (pars reticulata) המפריש גאבא בעיקר בתלמוס וב-Superior colliculus. מחלת פרקינסון נגרמת עקב מוות של תאים דופמינרגים בפארס קומפקטה של החומר השחור. מקור נוסף לדופמין במוח הוא הטגמנטום הגחוני (Ventral Tegmental Area (VTA הסמוך לחומר השחור ומפריש דופמין בעיקר בקורטקס הפרונטלי ובסטריאטום הונטרלי. באופן כללי, הדופמין של החומר השחור משפיע יותר על תנועה והדופמין של ה-VTA משפיע יותר על מצבים קוגניטיביים. תפקוד לקוי של הפארס רטיקולטה קשור ככל הנראה להפרעות תנועה. השלוחות הדופמינרגיות מהחומר השחור והטגמנטום הגחוני מגיעות להיפוקמפוס, שם הן מווסתות את הפלסטיות הסינפטית ואת תפקודי הזיכרון. החומר השחור מקושר לנטייה לחיפוש חידושים Novelty seeking, אשר מקשרת בין המוליך העצבי דומפין לבין היכולת היצירתית של האדם. מדיה וקבצים בנושא החומר השחור בוויקישיתוף Neil R. Carlson, (2013). Physiology of Behavior. Boston: Pearson. אלון נבט, גנלה מוריס, גיא סבן, נינה פינשטיין, חגי ברגמן, Discharge Rate of Substantia Nigra Pars Reticulata Neurons Is Reduced In Non-Parkinsonian Monkeys With Apomorphine-Induced Orofacial Dyskinesia, J Neurophysiol. 2004 Oct;92(4):1973-81. Epub 2004 Apr 28. Bertolino, A., Di Giorgio, A., Blasi, G., Sambataro, F., Caforio, G., Sinibaldi, L., ... & Dallapiccola, B. (2008). Epistasis between dopamine regulating genes identifies a nonlinear response of the human hippocampus during memory tasks. Biological psychiatry, 64(3), 226-234. Faust‐Socher, A., Kenett, Y. N., Cohen, O. S., Hassin‐Baer, S., & Inzelberg, R. (2014). Enhanced creative thinking under dopaminergic therapy in Parkinson disease. Annals of neurology, 75(6), 935-942. ערך זה הוא קצרמר בנושא אנטומיה. אתם מוזמנים לתרום לוויקיפדיה ולהרחיב אותו.
האסכולה הט'אהרית

האסכולה הט'אהִרית (בערבית: المذهب الظاهري, בתעתיק מדויק: אלמד'הב אלט'אהרי) היא אסכולה אסלאמית (מד'הב) הלכתית-תאולוגית הדוגלת במשמעות הגלויה (ט'אהר) של הטקסטים הקדושים, הקוראן והמסורת המוסלמית. מייסד האסכולה הט'אהרית הוא דאוד אבן ח'לף (מת 270 להג'רה / 884 לספירה), אך כתביו לא נשתמרו במלואם והם ידועים רק מתוך כתבים של מחברים אחרים. האסכולה הט'אהרית מזוהה במיוחד עם אבן חזם אל-אנדלוסי (מת 456 להג'רה / 1063 לספירה), איש אשכולות שחי באל-אנדלוס וחיבר כתבים רבים בנושאי הלכה אסלאמית, תאולוגיה, היסטוריה, לוגיקה ועוד. אבן חזם רכש תחילה הכשרה בכתבי מאלכ בן אנס, אחר כך פנה לרעיונותיו של א-שאפעי ולבסוף השתכנע ברעיונות הט'אהרים. העיקרון החשוב ביותר של האסכולה הט'אהרית הוא החובה לנהוג על פי הקוראן והמסורת המוסלמית כפי שהיא מתבטאת בדבריו ובפועלו של הנביא מוחמד. האסכולה הט'אהרית שוללת שימוש בשיקול דעת (رأي, רא'י) ובקיאס (אנ') (היקש). תפיסה זו מבוססת על קביעתו של האל בקוראן כי הוא העניק לבני האדם קוראן "בלשון ערבית ברורה" (סורה 26, א-שעראא' / פסוק 195). לפיכך יש להסתפק בטקסט (نص, נץ) הזה, כפי שהובא לבני האדם על ידי הנביא מוחמד. יתר על כן, כל מי שמבקש להביא טענה, הלכתית או אחרת, עליו לספק ראיות לנכונות טענתו, כפי שאלוהים מתרה פעמים רבות בקוראן: "הביאו הוכחה, אם דוברי אמת אתם" (סורה 2, אל-בקרה / פסוק 111; סורה 27, א-נמל / פסוק 64). מי שדגלו בתפיסות הט'אהריות הציבו אתגר בפני האסכולה המאלכית, שהייתה האסכולה השלטת באל-אנדלוס, כפי שמשתקף בפולמוסיו ומאבקיו של אבן חזם עם הממסד המאלכי. עם זאת, בניגוד לארבע האסכולות האחרות, לא ברור אם האסכולה הט'אהרית הייתה קיימת במובן של קבוצת אנשים שקראו לעצמם "ט'אהרים". לאורך השנים הט'אהרים לא שרדו כאסכולה מבוססת כמו שאר האסכולות, אולי משום שקיים הבדל עקרוני בינם לבין שאר האסכולות: חוסר הנכונות לקבל כמקור סמכות אדם בשר ודם, פרט לנביא מוחמד. יותר מכל, זוהי אסכולה מוחמדית, במובן שהיא דוגלת בסמכותו הבלעדית של הנביא מוחמד, שפעל בהנחיית הקוראן. Turki, Abdel-Magid. "al- Ẓāhiriyya." Encyclopaedia of Islam, Second Edition. Edited by: P. Bearman, Th. Bianquis, C.E. Bosworth, E. van Donzel and W.P. Heinrichs. Ignaz Goldziher (Author), Camilla Adang (Introduction), Wolfgang Behn (Translator). The Zahiris: Their Doctrine and Their History, a Contribution to the History of Islamic Theology. המילה "ט'אהר" נהגית בקירוב כמו "זאהר". ראו ערבית: הגיית השפה וכתיבתה. ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
חואן מנואל אסנסי

חואן מנואל אסנסי ריפול (בספרדית-קטלאנית: Juan Manuel Asensi Ripoll; נולד ב-23 בספטמבר 1949 באליקנטה שבספרד) הוא כדורגלן עבר ספרדי שהיה פעיל בשנות ה-60 ושנות ה-70 של המאה ה-20. אסנסי ידוע בשל תקופתו במדי ברצלונה, במדיה שיחק מעל לעשור. אסנסי החל את קריירת הכדורגל שלו באלצ'ה, שם שיחק במשך ארבע עונות. הוא חתם בברצלונה ב-1970, תמורת סכום העברה של 80 מיליון פסו, שהיה שיא בזמנו. אסנסי היה שותף לכל משחקי הקבוצה בעונת 1973/74, בין היתר בסופר קלאסיקו נגד ריאל מדריד בו ברצלונה ניצחה 5-0 בביתה של מדריד, כששניים מהשערים הבקיע אסנסי. בסוף העונה זכתה ברצלונה באליפות, כשלצידו של אסנסי שיחקו שחקנים כגון יוהאן קרויף וקרלס רשאק. לאחר פרישתו של קרויף תפס את תפקידו כקפטן הקבוצה. ב-1979 הניף את גביע המחזיקות, לאחר שברצלונה גברה על פורטונה דיסלדורף בתוצאה 4-3 בגמר שנערך בבזל. הוא השחקן עם מספר ההופעות העשירי בגודלו במועדון - 484 הופעות, בהן הבקיע 130 שערים. בנובמבר 1980 ערך את המשחק הרשמי האחרון במדי הקבוצה, מול אתלטיקו מדריד. הוא עזב באמצע העונה את הקבוצה כדי לשחק בפואבלה שמליגת העל המקסיקנית. ב-24 במאי 1981 נערך לכבודו משחק פרידה. הוא שיחק בפואבלה במשך עונה בודדת, לפני שעבר לאואקסטפק המקסיקנית. הייתה זו הקבוצה האחרונה שלו כשחקן. אסנסי השתתף עם הנבחרת האולימפית של ספרד באולימפיאדת 1968, בו הגיעה לרבע הגמר. כעבור שנה ערך אסנסי את הופעת בכורתו במדי נבחרת ספרד הבוגרת ב-23 בפברואר 1969, במשחק בו הפסידה נבחרת ספרד לנבחרת בלגיה בתוצאה 2-1. אסנסי ייצג את ספרד במונדיאל 1978 ומאוחר יותר גם ביורו 1980 שנערך באיטליה. בסך הכול הופיע 41 פעמים במדי הנבחרת והבקיע שבעה שערים. מאזנו בנבחרת עומד על 20 ניצחונות, 12 תוצאות תיקו ותשעה הפסדים. לאחר פרישתו, עבד כמאמן במערכת הנוער של ברצלונה. ב-1984 ייסד בית ספר לכדורגל לילדים, שנקרא "TARR", כראשי תיבות של שמות המייסדים: טורס, אסנסי, רשאק וריפה. מדיה וקבצים בנושא חואן מנואל אסנסי בוויקישיתוף חואן מנואל אסנסי, באתר Transfermarkt חואן מנואל אסנסי, באתר BDFutbol חואן מנואל אסנסי, באתר WorldFootball.net חואן מנואל אסנסי, באתר National Football Teams חואן מנואל אסנסי, באתר FootballDatabase.eu פרופיל המאמן, באתר Transfermarkt פרופיל השחקן באתר Agrupació Barça Jugadors חואן מנואל אסנסי באתר הרשמי של מועדון הכדורגל ברצלונה
חן

האם התכוונתם ל... יופי – תכונה של אובייקט, שבשל תצורתו וארגונו גורם לאדם לחוויה של נעימות ומשיכה חיל נשים (בראשי תיבות: ח"ן) – חיל שהיה קיים בצה"ל עד שנת 2001, והיה אחראי על טיפול ספציפי בחיילות חכמת נסתר (בראשי תיבות: ח"ן) - תורת הנסתר ביהדות בת חן – יישוב קהילתי בעמק חפר ליד העיר נתניה השייך למועצה אזורית עמק חפר; קרוי על שם של פרח ניר ח"ן – מושב בחבל לכיש השייך למועצה אזורית לכיש; שמו, ח"ן (58), הוא לזכר 58 נוסעי מטוס "אל על" שהופל בשמי בולגריה כשנה לפני הקמתו אתרים הקרויים על שם ראשי התיבות של שמו הפרטי של חיים נחמן ביאליק (ח"ן): גבעת ח"ן – מושב באזור השרון ליד העיר רעננה השייך למועצה אזורית דרום השרון שדרות ח"ן – שדרה בתל אביב המחברת בין מתחם הבימה לבין כיכר רבין משפחת חן (קטלוניה) – משפחה יהודית-ספרדית, שמקורה ביהדות בבל, שהתפזרה ברחבי אירופה לאחר נדודים אחרי גירוש ספרד. אישים: אברהם חן – רב, סופר ועסקן אריה חן – מחזאי ישראלי אריק חן – קצין צה"ל, מפקד עוצבת הגולן גלעד חן – שחיין ישראלי דוד צבי חן – הרד"ץ, רב העיר צ'רניגוב דני חן – ניצב במשטרת ישראל זלמן חן – דובר משרד העבודה ושירות התעסוקה ומשורר, פזמונאי וסופר ישראלי זמירה חן – זמרת ופזמונאית ישראלית טל חן – שחקן כדורגל ישראלי, המשחק בעמדת הבלם במדי בני סכנין יובל חן – צלם ישראלי יוני חן – שחקן, במאי ומדבב ישראלי יצחק חן – פרופסור להיסטוריה יצחקי חן – קצין צה"ל בדרגת תא"ל מור חן – סטנדאפיסטית ושחקנית ישראלית מנחם מנדל חן – רב העיר ניעז'ין ניצן חן – עיתונאי ישראלי פרץ חן – רב הערים נוול, צ'רניגוב ובישקנוביץ רועי חן – סופר, מחזאי ומתרגם ישראלי מרוסית, צרפתית ואנגלית רשף חן – חבר הכנסת בכנסת ה-16 מטעם סיעת "שינוי" ולאחר מכן סיעת "חץ", ולאחר מכן שימש כיועץ המשפטי של עיריית חיפה שולה חן – זמרת ישראלית גרשון חן – רב, דיין ופוסק קטגוריה:משפחת חן